Polarperlemorvinge

Polarperlemorvinge (Boloria polaris) er en sommerfugl som tilhører gruppen perlemorvinger (Argynnini) i den artsrike familien flikvinger (Nymphalidae). Den tilhører en gruppe av ganske likt utseende, nordlige arter som best kan skilles på mønsteret på bakvingenes underside. I Norge er den bare funnet i Troms og Finnmark.

 Utseende 
Tilhører gruppen av middelsstore Boloria-arter. Bakvingenes underside er spraglete med et stort innslag av rødbrunt. Et viktig kjennetegn er at de perlemorfargede flekkene langs kanten er T-formede.

 Levevis 
Polarperlemorvingen flyr rundt fjelltopper opptil 1000 moh i Troms, men kan finnes ned til havnivå i Finnmark. Den er vanligvis fåtallig. Man kjenner ikke næringsplanten med sikkerhet, men egglegging har blitt observert på kantlyng (Cassiope tetragona). De voksne sommerfuglene flyr i juni – juli.

 Litteratur 
 Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

 Eksterne lenker 

 Nettsiden Svenska Fjärilar, med bildegalleri
 Nettsiden Norges sommerfugler

Kategori:Flikvinger
Kategori:Sommerfugler formelt beskrevet i 1828
Kategori:Dyr formelt beskrevet av Jean Baptiste Boisduval